Tervetuloa Eurofighter Typhooniin | BAE Systems | fi-fi - Suomi
Eurofighter Typhooniin
OminaisuudetTervetuloa Eurofighter Typhooniin
Eurofighter Typhoon on erittäin ketterä, ilmaherruushävittäjä ja monitoiminen asejärjestelmä. Se on paras valinta vastaamaan Suomen puolustuksen vaatimuksiin, nyt ja tulevaisuudessa.
Eurofighter Typhoon on suunniteltu erittäin luotettavaksi, vähän huoltoa vaativaksi ja helposti päivitettäväksi. Sen käyttöaste eri operaatioissa nykyisten asiakkaiden ilmavoimien kanssa on vertaansa vailla.
Kone on tällä hetkellä kuuden valtion – Saksan, Italian, Espanjan, Ison-Britannian, Itävallan ja Saudi-Arabian – käytössä. Lisäksi Oman ja Kuwait ovat tilanneet koneita.
Ylivoimainen yhdistelmä suorituskykyä, näköetäisyyden ulkopuolelle ulottuvat ilmataisteluaseet ja kehittyneet sensorit ovat vakiinnuttaneet Eurofighter Typhoonin asiakasmaiden ilmavoimien ensisijaisena ilmaherruushävittäjänä.
Lähes 500 konetta on palveluksessa ympäri Eurooppaa tällä hetkellä. Eurofighter Typhoon tulee olemaan eurooppalaisen ilmapuolustuksen selkäranka – nyt ja tulevaisuudessa.
Käytössä koeteltu – nyt ja tulevaisuudessa
Typhoon on todistanut kykynsä kaikissa ilmasto- ja sääolosuhteissa ympäri maailmaa, ja se on täysin yhteensopiva muun Nato-kaluston kanssa. Eurofighter Typhoon on jatkuvassa nopean toiminnan valmiudessa (QRA) useilla alueilla Euroopassa. Se suojelee ilmatilan koskemattomuutta erittäin korkealla valmiustasolla (24/7, 365 päivää vuodessa), kaikissa olosuhteissa.
Eurofighter Typhoon on todistanut kykynsä erityisesti Suomenlahdella, jossa kone on suorittanut lukuisia ilmavalvonta- ja tunnistustehtäviä erilaisia lentokonetyyppejä vastaan.
Eurofighter Typhoonin järjestelmiä ja ominaisuuksia päivitetään jatkuvasti, jotta se pystyy vastaamaan tulevaisuuden uhkiin 2060-luvulle saakka – ja sen jälkeen.
Koneeseen on tilattu mittavia päivityksiä, Meteor-ohjukset aikaisempaa huomattavasti pidemmällä kantamalla, StormShadow-risteilyohjukset iskuihin syvälle rintamalinjojen taakse sekä täsmäiskuihin liikkuviin kohteisiin kykenevät Brimstone-ohjukset. Vuosikymmeniä kestävä kehitysohjelma varmistaa, että Eurofighter Typhoon säilyttää asemansa edistyksellisimpänä monikäyttöhävittäjänä ilma-, maa- ja meriuhkia vastaan.
Osana Eurofighter-ohjelmaa Suomella on mahdollisuus vaikuttaa ohjelman ja koneen tulevaisuuden kehitykseen sekä samalla varmistaa, että kone räätälöidään vastaamaan juuri suomalaisia tarpeita.
Kyvykkyyttä vertaansa vailla, täydellä ylläpidolla
Käytännössä hiottujen tuki- ja huoltotoimintojen ansiosta Iso-Britannia ja muut konetta käyttävät maat ovat saavuttaneet yli 80 % käytettävyysasteen.
Ohjelmaan liityttyään Suomi voisi hyödyntää Eurofighter Typhoonin innovatiivisia huolto- ja ylläpitoratkaisuja omassa toiminnassaan.
Iso-Britannia haluaa jatkuvasti kehittää puolustuskalustonsa huollon ja ylläpidon laatua ja kustannustehokkuutta. Eurofighter Typhoonien ylläpitokustannukset laskevat merkittävästi, sillä BAE Systemsin kanssa vuonna 2016 solmittu 10-vuotinen sopimus vähentää kaluston operatiivisia kustannuksia kolmanneksella.
Eurofighter Typhoon on käytössä koeteltu ja sillä on laaja asiakaskunta. Kone tarjoaa siksi hyvin ennakoitavat lentotuntikustannukset sekä erittäin kilpailukykyisen hankintahinnan ja elinkaarikustannukset, jopa nykyisiin yksimoottorisiin koneisiin verrattuna.
Toimintakyvyn lisääminen
Eurofighter Typhoonia varten on luotu kattava ja jatkuva päivitysohjelma. Viimeisin päivitys, Phase 1 Enhancement (P1E) tuli käyttöön vuonna 2015. Päivityksessä koneen suorituskykyä vahvistettiin entisestään ja sen toiminta useissa samanaikaisissa rooleissa parani.
Typhoon capability enhancement
Phase 2 Enhancement (P2E) -päivityspaketin myötä koneeseen lisätään pitkän kantaman Meteor-ilmataisteluohjus ja Storm Shadow -risteilyohjus. Seuraavana vuorossa on Phase 3 Enhancement (P3E) -päivitys, jonka Dual Mode Brimstone -ohjus mahdollistaa täsmäiskut liikkuviin kohteisiin.
Vaiheittaisten parannusten ja uusien kyvykkyyksien taustalla on uusi, kehittynyt AESA-tutka. Tulevia päivityksiä määritellään parhaillaan, jotta voidaan varmistaa, että kone pystyy vastaamaan uhkiin myös tulevaisuudessa. Eurofighterin ylläpito- ja harjoitusohjelmat vahvistavat koneen suorituskykyä ja optimoivat elinkaarikustannuksia.
Eurofighter Typhoonin kehitystyö ja tulevaisuuden kyvyt
Beyond visual range capability - Meteor
Typhoon capability - Brimstone
Typhoon capability - Storm Shadow
Typhoon capability - E-Scan radar
Typhoon capability - P2E
Typhoon capability - P3E
Typhoon - Future capability
Tekijänoikeus © 2018 BAE Systems. Kaikki oikeudet pidätetään